Diari Oficial de la Generalitat Valenciana


Sumari del DOGV 8271, del 11-04-2018 (2018/3456)

Informació pública de l'aprovació de l'informe ambiental i territorial estratègic de la modificació puntual del Pla especial d'infraestructures, reserva de sòl i ordenació d'usos de Benimàmet - Fira València, jardí de les Coves Carolines. Expedient 3001-2017-000018.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8271

Data del DOGV
:   11-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/3456


Data del document
:   29-03-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual del Pla especial d'infraestructures, reserva de sòl i ordenació d'usos de Benimàmet - Fira València, jardí de les Coves Carolines. Expedient 3001-2017-000018. [2018/3456]  
La Junta de Govern Local de l'Ajuntament de València, en sessió celebrada el 9 de març de 2018, va adoptar l'acord que en la seua part dispositiva diu el següent:  
  
«Primer. Concloure que la proposta de modificació puntual del Pla especial d'infraestructures, reserva de sòl i ordenació d'usos Benimàmet - Feria València, jardí de les Coves Carolines, no té efectes significatius sobre el medi ambient d'acord amb els criteris establits en l'annex VIII de la Llei d'ordenació del territori, urbanisme i paisatge de la Comunitat Valenciana (LOTUP).  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del Pla especial d'infraestructures, reserva de sòl i ordenació d'usos Benimàmet - Fira València, jardí de les Coves Carolines, i designar com a alternativa més idònia mediambientalment en aquesta actuació l'alternativa 1, tenint en compte que en la fase urbanística s'haurà d'obtindre el pronunciament favorable de l'Ajuntament de Paterna respecte a la integració del jardí de les Coves Carolines en la infraestructura verda del territori a escala de barri, ja que aquest pertany al terme municipal de Paterna, així com sol·licitar, en la fase urbanística, l'informe de l'Administració autonòmica en matèria de carreteres, atés que l'actuació es troba limítrofa a aquesta.  
  
Tercer. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic, i identificar com a públic interessat l'Associació de Veïns de Benimàmet.  
Quart. Comunicar aquest acord a la Fundació Esportiva Municipal, en allò que es referix a les seues competències.  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjuí dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Seté. La present resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En aquests casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 29 de març de 2018.- El secretari: Manuel Latorre Hernández.